มีอาการปวดฟันกรามซี่สุดท้ายมากค่ะ ปวดจนแก้มบวม เหงือกบวม ลองส่องกระจกดูพบว่ามีฟันกำลังโผล่พ้นเหงือกออกมาถัดจากฟันซี่สุดท้าย เป็นแบบนี้มานานแล้วค่ะ แต่ก่อนปวดแค่ฟันไม่มีอาการเหงือกบวมหรือแก้มบวมประมาณ 3-4 วันก็หาย แต่ครั้งนี้ปวดมากกว่าปกติ อยากทราบว่าต้องรักษาอย่างไรคะ ถอนได้มั้ย และมีค่าใช้จ่ายประมาณเท่าไหร่คะ
สวัสดีค่ะ อาการปวดฟันอาจเกิดจาก ฟันคุด ฟันผุ ความผิดปกติบริเวณรากฟัน สุขภาพอนามัยในช่องปากที่ไม่ดีฟันคุด คือฟันแท้ที่ไม่สามารถขึ้นมาได้ตามปกติ และมักฝังตัวอยู่ที่ขากรรไกรใต้เหงือกบริเวณกรามซี่ที่สามซึ่งเป็นฟันซี่ที่อยู่ด้านในสุด โดยปกติแล้วฟันคุดที่เกิดขึ้นอาจโผล่ขึ้นมาเหนือเหงือกเมื่อโตขึ้นได้ แต่ก็อาจส่งผลให้เกิดแรงดันหรือปวดที่บริเวณฟันคุดจนอาจทำให้ต้องผ่าตัดเพื่อนำออก ค่ารักษาพยาบาลนั้นขึ้นกับแต่ละรพ.ค่ะ แต่โดยทั่วไปจะอยู่ประมาณหลักพันบาทในเบื้องต้น ควรรับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้ แต่การรักษาหลักๆก็คือควรไปพบทันตแพทย์ หากเป็นฟันคุดจริง ก็ควรจะทำการผ่าออก เพราะหากปล่อยทิ้งไว้ ฟันคุดก็จะเป็นบริเวณที่มีเศษอาหารไปสะสมหรือไปกดเบียดฟันข้างๆได้ ทำให้เกิดความเสียหายที่ขากรรไกรร่วมกับทำให้มีเหงือกอักเสบหรือฟันผุตตามมาได้อ่านเพิ่มเติม